**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **ZMLUVA O POSKYTOVANÍ SLUŽBY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2020

TÁTO ZMLUVA (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, Slovenská republika, IČO: 00 492 736, zapísaná v Obchodnom registri Okresného súdu Bratislava I, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: Ing. Martin Rybanský, predseda predstavenstva a Ing. Milan Donoval, podpredseda predstavenstva, kontaktná osoba pre technické veci: Ing. Jaroslava Dečmanová, PhD., telefón: + 421 (0)2 5950 2521, e-mail: decmanova.jaroslava@dpb.sk, kontaktná osoba pre zmluvné veci: JUDr. Veronika Kozáková, telefón: +421 (0)2 5950 1429, e-mail: kozakova.veronika@dpb.sk (ďalej len „**Objednávateľ**”) na jednej strane; a
2. **[doplniť]**, spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri Okresného súdu [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o dezinfekciu vozidiel MHD, za účelom čoho realizoval zákazku označenú interným číslom CP 10/2020 podľa internej smernice ER 97/2017 o obstarávaní v podmienkach DPB, a.s. na predmet zákazky „**Dezinfekcia vozidiel MHD pre DPB**“;
2. Poskytovateľ je úspešným uchádzačom realizovanej zákazky CP 10/2020 „**Dezinfekcia vozidiel MHD pre DPB**“; a
3. Zmluvné strany majú záujem upraviť si vzájomné práva a povinnosti súvisiace s poskytovaním služby;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Miesto plnenia** znamená objekty Objednávateľa, a to (i) pri dezinfekcii autobusov - Vozovňa Trnávka nachádzajúca sa na Rožňavskej ulici č. 19 v Bratislave, Vozovňa Jurajov dvor nachádzajúca sa na Vajnorskej ulici č. 124 v Bratislave a Vozovňa Petržalka nachádzajúca sa na Betliarskej ulici č. 8 v Bratislave, (ii) pri dezinfekcii električiek - Vozovňa Trnávka nachádzajúca sa na Rožňavskej ulici č. 19 v Bratislave a Vozovňa Krasňany nachádzajúca sa na Račianskej ulici č. 149 v Bratislave a (iii) pri dezinfekcii trolejbusov - Vozovňa Trnávka nachádzajúca sa na Rožňavskej ulici č. 19 v Bratislave a Vozovňa Hroboňova nachádzajúca sa na Hroboňovej ulici č. 1 v Bratislave, pričom konkrétne Miesto plnenia bude určené v písomnej objednávke Objednávateľa;
3. **Občiansky zákonník** znamená zákon č. 40/1964 Zb. Občiansky zákonník v znení neskorších predpisov;
4. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
5. **Odplata** znamená úhrada za poskytnutú Službu fakturovaná podľa článku 4 Zmluvy, stanovená na základe jednotkových cien podľa Prílohy 1 Zmluvy;
6. **Pracovný deň** znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike;
7. **Register partnerov** **verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod; pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
8. **Služba** znamená dezinfekcia vozidiel MHD Objednávateľa, t.j. autobusov, električiek a trolejbusov, pričom rozsah a podmienky poskytovania Služby sú bližšie špecifikované v Prílohe 1 Zmluvy; a
9. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
10. **PREDMET ZMLUVY**
11. Predmetom Zmluvy je záväzok:
12. Poskytovateľa poskytnúť Objednávateľovi Službu; a
13. Objednávateľa zaplatiť Poskytovateľovi Odplatu za poskytnutú Službu;

 a to za podmienok stanovených Zmluvou.

1. Poskytovanie Služby bude uskutočňované na základe písomných objednávok Objednávateľa. Doručením objednávky Poskytovateľovi sa objednávka považuje za potvrdenú Poskytovateľom a je podkladom pre fakturáciu podľa článku 4 bod 4.3 Zmluvy. Potvrdená objednávka je záväzná a Zmluvné strany sú ňou viazané.
2. Obchodovateľný finančný objem počas trvania Zmluvy je v celkovej výške **[doplniť] EUR (slovom: [doplniť])**. Uvedený finančný objem je predpokladaný a Objednávateľ nie je povinný ho vyčerpať.
3. **PODMIENKY POSKYTOVANIA SLUŽBY**
4. Poskytovateľ sa zaväzuje poskytnúť Službu v rozsahu podľa objednávky, v Mieste plnenia a v lehote najneskôr do **13 (trinásť) dní** odo dňa doručenia objednávky.
5. Poskytovateľ sa zaväzuje poskytnúť Objednávateľovi Službu riadne a včas, vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, samostatne, na požadovanej odbornej úrovni a v súlade s príslušnými osobitnými predpismi a slovenskými technickými normami. Zmluvné strany sa dohodli, že porušenie odbornej starostlivosti Poskytovateľom sa považuje za podstatné porušenie Zmluvy. Poskytovateľ zodpovedá Objednávateľovi za poskytovanie Služby bez ohľadu na osobu, ktorá Službu skutočne poskytne.
6. Zmluvné strany sa vzájomne zaväzujú poskytovať si všetku potrebnú súčinnosť pri plnení si svojich záväzkov vyplývajúcich Zmluvným stranám zo Zmluvy.
7. Zmluvné strany sú povinné po riadnom poskytnutí Služby podpísať preberací protokol. Služba sa bude považovať za riadne poskytnutú a odovzdanú Objednávateľovi okamihom podpísania preberacieho protokolu oprávnenými zástupcami Zmluvných strán bez výhrad.
8. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
9. **ODPLATA ZA SLUŽBU A PLATOBNÉ PODMIENKY**
	1. Odplata je stanovená v súlade so zákonom č. 18/1996 Z. z. o cenách v znení neskorších predpisov, je konečná, bez možnosti doúčtovania ďalších nákladov. Odplata zahŕňa všetky náklady Poskytovateľa súvisiace s poskytovaním Služby vrátane dopravy. Pri DPH sa bude postupovať v zmysle osobitných predpisov.
	2. Odplata je stanovená formou jednotkovej sadzby a je uvedená v Prílohe 1 Zmluvy.
	3. Právo na zaplatenie Odplaty vzniká Poskytovateľovi riadnym poskytnutím Služby. Poskytovateľ vystaví Objednávateľovi faktúru na Odplatu na základe objednávky Objednávateľa podľa článku 2 bod 2.2 Zmluvy a doručí ju Objednávateľovi najneskôr do 5 (piatich) Pracovných dní odo dňa poskytnutia Služby.
	4. Povinnou prílohou faktúry bude písomná objednávka podľa článku 2 bod 2.2 Zmluvy a preberací protokol podľa článku 3 bod 3.4 Zmluvy.
	5. Faktúra je splatná v lehote splatnosti **60 (šesťdesiat) dní odo dňa jej doručenia**. Ak deň splatnosti faktúry pripadne na deň, ktorý nie je Pracovným dňom, splatnosť takejto faktúry sa posúva na najbližší nasledujúci Pracovný deň. Faktúra sa považuje za zaplatenú dňom odpísania fakturovanej sumy z účtu Objednávateľa.
	6. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je Zmluva evidovaná Objednávateľom a prílohy podľa tohto článku bod 4.4 Zmluvy. V prípade, ak faktúra nebude spĺňať tieto náležitosti, je Objednávateľ oprávnený vrátiť Poskytovateľovi faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti faktúry začína plynúť momentom doručenia opravenej faktúry Objednávateľovi.
	7. Zmluvné strany sa dohodli, že zaplatením faktúry sa rozumie deň odpísania fakturovanej sumy z účtu Objednávateľa.
	8. Ak bude Poskytovateľ zverejnený v Zozname platiteľov DPH, u ktorých nastali dôvody na zrušenie registrácie v zmysle zákona č. 222/2004 Z. z. o dani z pridanej hodnoty v znení neskorších predpisov, Objednávateľ neuhradí Poskytovateľovi sumu DPH uvedenú na faktúre. Sumu DPH uhradí Objednávateľ Poskytovateľovi na základe preukázania úhrady DPH daňovému úradu za príslušný mesiac/štvrťrok čestným vyhlásením, že DPH uvedená na faktúre bola v lehote splatnosti uhradená daňovému úradu, fotokópiou daňového priznania a fotokópiou výpisu o zaplatení DPH.
10. **SANKCIE**
	1. Objednávateľ je oprávnený uplatňovať si voči Poskytovateľovi zmluvnú pokutu vo výške 50 EUR (slovom: päťdesiat eur) za každý deň omeškania, ak je Poskytovateľ v omeškaní s termínom plnenia podľa článku 3 bod 3.1 Zmluvy, a to aj opakovane. Tým nie je dotknuté právo Objednávateľa na náhradu škody.
	2. Poskytovateľ je oprávnený uplatňovať si voči Objednávateľovi úrok z omeškania vo výške 0,022 % z nezaplatenej fakturovanej sumy za každý deň omeškania, ak je Objednávateľ v omeškaní s úhradou fakturovanej Odplaty podľa objednávky.
	3. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 5.1 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu je Poskytovateľ povinný zaplatiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty.
	4. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti z tohto záväzkového vzťahu, a je povinná ju nahradiť, ibaže preukáže, že porušenie povinnosti bolo spôsobené okolnosťami vylučujúcimi zodpovednosť. V prípade vzniku škody a pri jej náhrade budú Zmluvné strany postupovať podľa § 373 a nasl. Obchodného zákonníka.
11. **VYHLÁSENIA A ZÁRUKY**
	1. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:

1. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu a vykonávať práva a povinnosti v nej upravené;
2. je spoločnosťou riadne založenou a existujúcou podľa právneho poriadku [doplniť], neexistuje žiaden dôvod neplatnosti spoločnosti, má všetky potrebné právomoci a oprávnenia na poskytovanie Služby, a riadne plní všetky povinnosti, porušenie ktorých by mohlo viesť k jeho zrušeniu;
3. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek veriteľovi, pričom v tejto súvislosti nie je najmä odporovateľným právnym úkonom;
4. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu; a
5. je zapísaný v Registri partnerov verejného sektora, v prípade, že sa naňho registračná povinnosť vzťahuje.
	1. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku bod 6.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
	2. Porušenie povinnosti Poskytovateľa spôsobené nepravdivosťou niektorého z vyhlásení uvedených v tomto článku bod 6.1 Zmluvy sa považuje za podstatné porušenie Zmluvy, ktoré zakladá právo Objednávateľa na odstúpenie od Zmluvy. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bod 6.1 Zmluvy nebolo v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi v dôsledku skutočností, ktoré sú obsahom tohto vyhlásenia.
	3. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
6. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
7. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
8. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na prijatie Služby, a riadne plní všetky povinnosti, porušenie ktorých by mohlo viesť k jeho zrušeniu.
9. **KOMUNIKÁCIA**
	1. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
	2. Korešpondencia súvisiaca so Zmluvou sa bude považovať za doručenú:
10. v deň doručenia zásielky, ak bola zásielka doručená osobne alebo kuriérnou službou; alebo
11. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
12. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.

## Zmeny identifikačných údajov sú si Zmluvné strany povinné oznámiť do 5 (piatich) Pracovných dní od realizácie týchto zmien.

1. **TRVANIE A ZÁNIK ZMLUVY**

## Zmluva sa uzatvára na dobu určitú, a to do dňa splnenia všetkých záväzkov Zmluvných strán vyplývajúcich zo Zmluvy.

## Zmluva môže byť ukončená aj skôr ako je uvedené v tomto článku bod 8.1 Zmluvy, a to jednostranným odstúpením od Zmluvy z dôvodov uvedených v tomto článku v bodoch 8.3, 8.4, 8.5 a 8.8 Zmluvy alebo písomnou dohodou Zmluvných strán podľa tohto článku bod 8.10 Zmluvy.

## Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v Obchodnom zákonníku.

## Za podstatné porušenie Zmluvy Objednávateľ považuje prípady, ak:

### Poskytovateľ nedodrží termín plnenia podľa článku 3 bod 3.1 Zmluvy, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;

### Poskytovateľ pri poskytovaní Služby nepostupuje s odbornou starostlivosťou; a/alebo

### sa niektoré z vyhlásení Poskytovateľa podľa článku 6 bodu 6.1 Zmluvy ukáže ako nepravdivé alebo neúplné.

## Za podstatné porušenie Zmluvy Poskytovateľ považuje prípad, ak

1. Objednávateľ opakovane neposkytne Poskytovateľovi súčinnosť podľa článku 3 bod 3.3 Zmluvy, a ak Objednávateľ nezjedná nápravu ani po výzve Poskytovateľa, v ktorej Poskytovateľ poskytne dodatočnú primeranú lehotu k náprave a/alebo určené opatrenia k náprave; a/alebo
2. sa niektoré z vyhlásení Objednávateľa podľa článku 6 bodu 6.4 Zmluvy ukáže ako nepravdivé.

## Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.

## Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.

## Objednávateľ má právo odstúpiť od Zmluvy aj v prípade zverejnenia Poskytovateľa v Zozname platiteľov DPH, u ktorých nastali dôvody na zrušenie registrácie podľa zákona č. 222/2004 Z. z. o dani z pridanej hodnoty v znení neskorších predpisov.

## Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.

## Zmluva zaniká aj na základe písomnej dohody Zmluvných strán.

1. **ZÁVEREČNÉ USTANOVENIA**

## Zmluva je účinná dňom nasledujúcim po dni jej zverejnenia v zmysle § 47a Občianskeho zákonníka.

## Zmluvné strany sa dohodli, že vzťahy upravené Zmluvou ako aj vzťahy vznikajúce zo Zmluvy sa spravujú právnym poriadkom Slovenskej republiky.

## Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.

## Práva a povinnosti zo Zmluvy prechádzajú na právnych nástupcov Zmluvných strán. Žiadna zo Zmluvných strán nie je oprávnená previesť práva a povinnosti zo Zmluvy na tretiu osobu bez predchádzajúceho písomného súhlasu druhej Zmluvnej strany.

## Zmluvné strany sa dohodli, v rozsahu v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.

## Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.

## Zmluvu možno meniť, dopĺňať ju, alebo ju zrušiť len písomne, a to na základe dohody Zmluvných strán podpísanej Zmluvnými stranami.

## V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vykonateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.

## Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne, občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.

## Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.

## Zmluva je vyhotovená v 5 (piatich) rovnopisoch, s tým, že všetky rovnopisy majú platnosť originálu. Objednávateľ dostane 3 (tri) rovnopisy a Poskytovateľ dostane 2 (dva) rovnopisy.

Prílohy Zmluvy:

## Príloha 1 Špecifikácia predmetu zákazky a cenník

**PRÍLOHA 1**

**ŠPECIFIKÁCIA PREDMETU ZÁKAZKY A CENNÍK**

Predmetom Zmluvy je dezinfekcia vozidiel MHD Objednávateľa – autobusov, električiek a trolejbusov v počte 800 kusov.

**Požiadavky:**

- dezinfekcia vykonaná metódou zahmlievania aerosolovým generátorom s použitím dezinfekčného prostriedku s obsahom striebra a iných najúčinnejších dezinfekčných prostriedkov;

- dezinfekcia má byť vysoko a dlhodobo účinná a zabrániť má najmä nebezpečným vírusovým ochoreniam, baktériám a chrípkovej epidémii;

- uviesť typ a zloženie dezinfekčného prostriedku s uvedením registračného čísla, pod ktorým je dezinfekčný prostriedok registrovaný v Centre pre chemické látky a prípravky (CCHLP); dezinfekčný prostriedok musí byť neškodný pre ľudský organizmus; uviesť účinok dezinfekcie;

- predloženie platného osvedčenia spoločnosti a zamestnancov pre prácu s dezinfekčnými prípravkami;

- uviesť čas vykonania dezinfekcie na 1 vozidle – vozidlo musí byť schopné prevádzky bez veľkého zdržania (vykonanie najmä v noci počas garážovania vozidiel v Mieste plnenia);

- trvanie vykonania dezinfekcie na požadovanom počte vozidiel – požiadavka max. 13 dní od objednávky; a

- cenu za dezinfekciu 1 vozidla a celého vozidlového parku uviesť vrátane všetkých nákladov (doprava, zariadenie, dezinfekčné prostriedky...).

|  |  |  |  |
| --- | --- | --- | --- |
| **Predmet zákazky** | **Jednotková cena za dezinfekciu 1 vozidla v EUR bez DPH** | **Počet vozidiel** | **Celková cena v EUR bez DPH** |
| Dezinfekcia vozidiel MHD Objednávateľa | [doplniť] | 800 ks | [**doplniť**] |

PODPISY ZMLUVNÝCH STRÁN

1. V Bratislave dňa \_\_\_\_\_\_\_\_\_\_\_\_\_\_
2. **Dopravný podnik Bratislava, akciová spoločnosť**
3. Meno: Ing. Martin Rybanský

Funkcia: predseda predstavenstva

Meno: Ing. Milan Donoval

Funkcia: podpredseda predstavenstva

1. V [doplniť] dňa \_\_\_\_\_\_\_\_\_\_\_\_\_\_

**[doplniť]**

1. Meno: [doplniť]
2. Funkcia: [doplniť]
3. Meno: [doplniť]
4. Funkcia: [doplniť]